Den Vest-Sjællandske Avis, 1819-11-02
Det er især i Kongeriget Polen, at det store Experiment skulde foretages at indplante den Europæiske Kultur paa en Slavisk Stamme, her blev Livegenskabet, ifølge den nye Constitution, først ophævet; her bleve store Foranstaltninger trufne til Landets Ophielpelse i enhver Henseende; ved en Resolution af 5 Octob. 1816 skiænkede Keiseren saaledes Kongeriget 4 Statsdomainer for deraf at oprette et Fond til at stifte et Landvæsens Jnstitut, en praktisk Beterinairskole og en Haandværksskole; Russerne og Polakkerne bleve bragte i en nøiere Forbindelse med hinanden; begge Rigers Undersaattere fik Tilladelse til at flytte med deres Formue ind fra det ene Rige til det andet uden at betale den hidindtil gieldende Afgift (jus Gabellæ) og til vexelviis at kiøbe og arve Eiendomme. Udenlandske Colonister ere i en stor Mængde paa de senere Aar dragne indi Polen, deels for at opdyrke den Mængde af øde Jorder, som dette Rige endnu besidder og deels før at ophielpe den indenlandske Konstflid, hvor stort de Jndvandredes Antal har været i de 3 sidste Aar, sees bedst af en under 1ste Februar d. A., fra det Polske Ministerium udstædet Bekiendtgiørelse, at næsten alle de øde Jorder, som tilhøre Nationen ere allerede uddeelte til udenlandske Colonister; derimod staaer Adgangen endnu bestandig aaben til at indvandre og nedsætte sig paa Privates Godser, efter oprettede Contracter med vedkommende Godseiete, hvorved de Jndvandrede saavel som deres Sønner befries for al Krigstieneste, og de som etableres paa udyrkede Jorder blive skattefrie i de første 6 Aar. J Foraaret dryge hele Caravaner af Tydske Landsamilier med Heste og Vogne ind i Polen; den 15 Marts passerede saaledes ti saadanne Vogne igjennem Veimar, den Polske Regiering understøttede disse Udvandrede meget. – Jfølge nye Efterretninger beløb Kongerigets Folkemængde sig ved dette Aars Begyndelse til 2,732,324 Mennesker, hvoriblandt 212,944 Jøder; dets Udstrækning var 2151 Qvadr. Mile og det indbefattede 481 Stæder. og 22,694 Landsbyer (og Polen er dog kun een af de fire store Acqvisitioner, som Rusland giorde under den sidste continentale Krig. At en aarlig Handelsmesse er bleven oprettet i Varschau vil komme til at give Handelen et nyt Sving, det hedder i en Skrivelse fra denne Stad af 13 August d. A.: det er utroligt hvad der i Varschau er gjort i et Par Aar for at forskiønne Staden; og der gives neppe nogen Gade, hvori ikke flere nye og for det meste meget smukke Huse ere blevne byggede; den som ikke har seet Warschau i de sidste fire Aar vil ikke kunne kiende den igien, og vil man blive ved endnu i nogle Aar at bebygge den efter denne Maalestok, saa vil den blive een af Europas skiønneste Stæder. Uagtet alle disse nye Bygninger er Huusleien meget dyr, et Beviis paa den tiltagende Folkemængde. Agerdyrkningen, Haandværkerne og den indortes Virksomhed have taget meget til i Polen i nogle Aar, som i alle Stater der ere underkastede Alexanders Scepter; det maae i kort Tid frembringe forhausende Resultater. - Hvor meget de Polske Lande forresten trænge til en bedre Administration, sees bedst af en Ukase, som Keiseren udstædte den 23de Marts 1818 til det derigerende Senat, i Anledning af Bøndernes slette Behandling paa de adelige Godser i Kredsen Mosirsk i Gouvernementet Minsk, een af de gamle Polske Provindser, som længe har været forbundet med Rusland, og hvoraf erfares at Adelen tillod sig; at lade sine Bønder lide den yderste Nød, og selv Brødmangel; at den pla4de dem med det utilbørligste Hoverie, saa at de maatte forsømme deres eget Arbeide; at de tillode sig at udsue dem paa allehaande Maader; at de forbøde dem at male Kornet paa deres egne Haand moller for at tvinge dem til at lade det male paa deres herskabelige Møller, som vare forpagtede til Jøder, at den nægtede dem Tilladelse til at sælge deres Produkter til hvem de selv vilde, og at den tvang dem til at kjøbe af dem mere Salt end de brugte og til høiere Priis end de andensteds kunde faae det at kiøbe. Den Keiserlige Ukase indeholder nu de udførligste og skarpeste befalinger til at forebygge i Fremtiden alle disse Misbrug ikke allene i Gouvernementet Minsk, men ogsaa i alle andre Polske Lande, af hvilke een af disse paabyder, at naar Godseierne ikke handle billigt mod deres Bønder, saa skulle Godsernes Bestyrelse tages fra dem og sættes under Regieringens Administration. - De to næste Lande efter Polen, hvori den Russiske Keiser har ladet Livegenskabet ophæve ere Liesland og Curland; i begge disse Lande levede Landalmuen under det haardeste og skiændigste Aag. Det var Alexanders Tidsalder forbeholdet at see det hævet, da man erindrer sig hvad den frimodige Merkel i et Skrift, som han i 1802 udgav hos Hartknoch i Riga, dengang berettede om den fornedrede og undertrykkede Tilstand Estherne og Letterne leveder, under deres Adel; hvad han der under Form af en Vision foredrog i en Tiltale til disse Nationers Stammefader, er siden gaaet i Opfyldelse, hvilket man for 17 Aar siden skulde have holdet for en Umuelighed; og de Ord han lader hiin Stammefader Vannern Ymanta, hvorefter han benævner sit Skrift, udraabe: "Frelser, jeg troer paa dig" har erholdt en fuldkommen Bekræftelse i 1818, da paa Landdagen i Riga under General Gouvernørens Pauluccis Veiledning Adelen selv frivillig efter Keiserens Ønske vedtog en fuccessiv Opløsning af Livegenskabet; Sagen har imidlertid sine store Vanskeligheder, et slavisk behandlet Folk gaaer ikke lettelig over til en Friheds Tilstand uden at begaae store Uordener; Lænkerne maae langsomt afkastes som Bindslerne om den Blindes Øine; Siælen maae lidt efter lidt vænnes til Frieheden, som Øiet til Lyset, Keiseren lader derfor disse frigivne Grændse beboere meget beskiæftige med krigerske Øvelser, da den militaire Tugt træder som et velgjørende Mid det istedet for Godseiernes Svøbe, og vænner den raae Masse til Lydighed og Orden. – Curland nød i 1818 samme ubetalelige Velgierning; Keiseren tog selv det af ham underskrevne Dokument om Livegenskabets Ophævelse, med sig til Curland paa sin Reise til Tydskland, viiste sig meget naadig mod Adelen og sagde høimodigen til en Deputation af Bønderne, som blev ham forestillet, at ikke han, men at deres hidtilværende Eiendomsherrer havde skiænket dem deres Friehed efter hans Ønske, hvorfor Taknemmeligheden burde tiene til et nyt Lydigheds og Hengivenheds Baand imellem dem og disse; Bønderne svarede ham smukt derpaa, at be vilde ønske at han maatte leve saa længe, at han kunde modtage deres Børnebørns Taksigelse for denne Gave. – Livegenskabets Ophævelse er saa magtpaaliggende for Keiseren, at han lod en Russisk Journal forbyde, som blev redigeret af Stats raaden og Censoren Jazensko, fordi denne Journal indeholdt et Forsvar for Livegenskabet, og man forsikkrer, at Keiseren giør det til et Hovedformaal paa fine Reiser i det indre af sit Rige, efterhaanden at formaae den Russiske Adel til at træde i den Lief landske og Curlandskes Fodspor, og derved at bevirke den fuldkomne Ophævelse af Livegenskabet, denne Blodsynd mod Menneskenaturens Værdighed og denne Menneskelivets Skamplet. Betragter man alt dette store og veldædige, som allerede er udrettet under Alexanders Regiering, har man da ikke Grund til at glæde sig over Menneskeslægtens Fremskridt til det Bedre, og til at erkiende og prise Oplysningens velgjørende Frugter, Og hvad er der ikke udrettet i Rusland paa den senere Tid for Landets bedre Cultur, hvor store Fremskridt har ikke dette Rige giort i den Henseende, Alexander har talt til den raae endnu kun som halvt levende Coloss, som Forsynet har udbredet for hans Fødder, de mægtige Ord: Surge et linperafreis dig og hersk, og Livets Kraft giennemtrænger allerede dets stive Lemmer, og den reiser sig i sin Kiæmpe Skikkelse stedse skiønnere og stedse vældigere for det forbausende Vestens Øine. Men Bidragene til Skildringen af denne Culturs Udvikling ere for mange og vigtige til at de ikke skulle trænge til en særskildt Sammenstilling. (Fortsæt.)